ଭୁବନେଶ୍ୱର, ଫେବ୍ରୁଆରୀ ୧୪(ଲୋକାଲ ୱାୟାର): କୋଟିଆ ଗ୍ରାମ ପଞ୍ଚାୟତ ସହିତ ଓଡ଼ିଶାର ସୀମା ସୁରକ୍ଷା ପାଇଁ ଉତ୍କଳ ସମ୍ମିଳନୀ ମଞ୍ଚେଶ୍ୱର ଶାଖା ରାଜ୍ୟ ସରକାରଙ୍କ ସାମ୍ନାରେ ୫ଦଫା ଦାବି ରଖିଛି ।
ପ୍ରମୁଖ ଦାବି ଗୁଡ଼ିକ ହେଲା, ରାଜ୍ୟ ରାଜ୍ୟ ଭିତରେ ସୀମା ବିବାଦର ସମାଧାନ ପାଇଁ କେନ୍ଦ୍ର ସରକାର ସୀମା ସୁରକ୍ଷା ପରିଷଦ ଗଠନ କରନ୍ତୁ ।
ବିଶିଷ୍ଟ ଓଡ଼ିଆ, ପୂର୍ବତନ ବିଧାୟକ, ମନ୍ତ୍ରୀ ତଥା ଆନ୍ଧ୍ରପ୍ରଦେଶର ବର୍ତ୍ତମାନ ରାଜ୍ୟପାଳ ଥିବା ବିଶ୍ୱଭୂଷଣ ହରିଚନ୍ଦନ ଏଭଳି ସମ୍ବେଦନଶୀଳ ପ୍ରସଙ୍ଗରେ ଚୁପ୍ ନରୁହନ୍ତୁ ।
ସୁପ୍ରିମକୋର୍ଟଙ୍କ କହିବା ଅନୁସାରେ ଓଡ଼ିଆ ଅଧିକାରୀମାନେ କେନ୍ଦ୍ର ଉପରେ ଚାପ ପକାଇ ସମସ୍ୟା ସମାଧାନ ଲାଗି ଆଗେଇ ଆସନ୍ତୁ ।
